Gjersrud-Stensrud



Nytt om Gjersrud-Stensrud: 
OBOS  foreslo i september 2022 et banebrytende forslag om tunnel med elektriske busser fra Rosenholm, der Ruter har et gigantisk bussdepot med både elektriske og fossildrevne busser, Bane NOR har en togstasjon, og OBOS er i gang med å konvertere et industriområde til et knutepunkt med bymessig sentrum. Endepunktet for tunnelen er Gjersrudhagen, lengst nord i det gigantiske Gjersrud-Stensrud planområdet, der forslaget indikerer at et nytt knutepunkt kan bygges nær Klemetsrud kirke. 

Høyres representant James Stove Lorentzen følger opp OBOS sitt forslag under valgkampen 2023 med nytt spennende forslag for hvordan både det foreslåtte knutepunkttet i Gjersrudhagen nær kirken samt øvrige deler av Gjersrud-Stensrud kan realiseres som "Skogbyen" , med trevirke som materiale, og en tradisjonell utforming både av småhus og større bygninger.  

Tove Gjersrud er (som navnet indikerer) en lokal politiker og beboer av området, som kommer med en pragmatisk tilnærming om "å få til noe"  i området, som "knapt noen kjenner til". 

Gjersrud-Stensrud er faktisk det siste store ubebygde området i Oslos byggesone, og har av mange vært pekt ut til å være et egnet boligområde siden 1960–1970-tallet. I forslaget for utbygging av området er foreslått 10 000 boliger, tilsvarende rundt 25 000 innbyggere.

Geografi: 
Gjersrud-Stensrud er et sammenhengende område på ca. 4 000 dekar som ligger i sørøstre del av bydel Søndre Nordstrand i Oslo, på grensen mot Nordre Follo kommune. 

Gjersrudhagen utgjør den nordligste delen, der det ved Gjersrudvannet finnes en Joker-butikk, Klemetsrud kirke med tilhørende gravlund,  samt Gjersrud gård der det vinteren 2023-2024 vil bli bygget en ny skole samt skolegård.  Den nye skolen vil være et midlertidig tiltak, mens Klemetsrud skole er gjenstand for en omfattende oppgradering og ombygging for å ta imot en økende elevpopulasjon. Gjersrudhagen strekker seg også videre innover Maurtuveien der det finnes en dyreklinikk nær kirken, samt ca 20 boliger. før veien går over til å være gang/sykkelsti ved det gamle riggområdet til Bane NOR. Bebyggelsen i Maurtuveien er gamle trehus ca 100-150 år gamle, beliggende i et område som stort sett er urørt siden Klemetsrud-filmen ble filmet på 1950-tallet. Fortelleren i filmen er Thorkil Aschehoug, som fortsatt eier Maurtuveien 2. 

Stensrud utgjør den østlige delen, der småindustri ligger langs Enebakkveien i den nordlige delen av Stensrud, mens Stensrudvann med badeplass og paintball-arena ligger mot sør. 

Åsland utgjør den sørlige delen av Gjersrud-Stensrud, der hullet etter et gammelt pukkverk samt en elvedal er fylt med løsmasser fra tunnelboring av den nye Follobanen. Riggområdet til Bane NOR ble fjernet i første halvdel av 2023, men haugene av løsmasser ruver fortsatt i landskapet etter at Bane NOR forlot området.

Historikk om utvikling av området, og hvorfor ingen ting har skjedd de siste årene 
Imidlertid gjør Byråd for Byutvikling (Hanna B Marcussen) bare 3 måneder etter at Områderegulering for Gjersrud-Stensrud ble vedtatt i desember 2016 det uttrykkelig klart både først og sist i intervju med Nordstrands Blad mars 2017 at  "Det blir ikke byutvikling på Gjersrud-Stensrud før robuste kollektivløsninger og andre klimavennlige transportløsninger er på plass."  Ettersom Oslopakke 3 der E18 utvidelse og Fornebubanen tar store deler av transportbudsjettene fram mot 2036 så er det klart at fokuset fra Marcussen er på at Bane NOR måtte vite "innen utgangen av 2016 av om og hvordan resterende tunellmasser kunne deponeres lokalt", og at hun "førte derfor arbeidet med områdereguleringen i havn", og at "På denne måten kunne vi få til en lokal deponering av massene på en god måte, samtidig som vi holder igjen den konkrete byutviklingen. <> De enorme massene som blir deponert i området vil uansett trenge minst 10-15 år på å sette seg før byutvikling er aktuelt." 

Områdereguleringen vedtatt av Byregjeringen i 2016 for Gjersrud-Stensrud  inneholder forslag om forlenging av T-bane fra Mortensrud via Bjørndal til Åsland, og sier at første byggetrinn mot nord kan iverksettes så snart Ljabruveien eller E6 utvides med bussfelt.  En slik utvidelse av Ljabruveien med kollektivfelt har vært under utredning siden 2018 , og har siden februar ligget hos Byråd for Byutvikling 2023, da saksbehandler i PBE og ingeniørfirmaet COWI sendte saken videre for sluttføring: https://www.oslo.kommune.no/slik-bygger-vi-oslo/omregulering-av-ljabruveien/

Referanser 

Oslos geografi